**כמה זמן מינימום של נידוי?- דף ז עמוד ב**

רבי אבא מספר כי היה אצל רב הונא, ובאה אשה והזכירה שם שמים לבטלה. רב הונא נידה אותה ומייד התיר לה את נידוי. הגמרא לומדת שלושה דברים מסיפור זה , והאחרון שבהם כי לנידוי אין זמן מוגדר ואפשר להתיר מיידית אחרי הנידוי.

**תוספות** מקשים הרי במסכת מועד קטן (דף טז, א) הגמרא מספרת על שוחט שהעליב את רב טובי בר מתנה ונידו אותו אביי ורבא. לאחר כמה ימים הוא פייס אותו ואביי התלבט האם אפשר להתיר את הנידוי אפילו שלא עברו שלושים יום. מסקנתו הייתה כי כאשר אדם חוייב ממון בבית דין ולא רוצה לשלם , מנדים אותו עד שישלם ואפילו ימים מועטים , אך אם פדע בכבוד ת"ח מינימום נידוי שלושים יום. ולכאורה כיצד בגמרא בנדרים התיר רב הונא מיידית את הנידוי?

תשובת התוס' היא שכאשר אדם פוגע בתלמיד חכם , הנידוי הוא חלק מכפרתו ולכן יש זמן מינימום של שלושים יום. אך מי שמזכיר שם שמים לבטלה, הנידוי אינו על מנת לכפר על העבירה אלא להרתיע אותו שלא יהיה רגיל לעשות כך, ולצורך זה מספיק עצם הפעולה של הנידוי ומייד אחרי כן אפשר להתיר.

**הרי"ף** (בנדרים וגם במועד קטן) כלל לא הביא את הגמרא במועד קטן אלא את הגמרא בנדרים כלומר הוא סובר להלכה שכל נידוי ולא משנה מה הסיבה שלו , אפשר להתירו בכל זמן ואין זמן מינימום לנידוי. וכן פסק **הרמב"ם** (הלכות תלמוד תורה, פ"ז , ה"יג). על כך יש להוסיף כי הרמב"ם הלכות שבועות (יב, ט) פסק כי נידוי על הזכרת שם שמים לבטלה:

"וצריך להתיר אותו מיד כדי שלא יהא מכשול לאחרים שהרי אינו יודע שנדוהו, ואם תאמר יודיעו נמצאו כל העולם בנידוי שהרי למדו לשונם העוה ושבועה תמיד"

מעיר **הלחם משנה** כי לפי דברי הרמב"ם בהלכות שבועות לא ברור מדוע פסק בהלכות תלמוד תורה שאפילו אם נידוהו בפניו , יכולים להתיר מייד. הרי כאן כתב הרמב"ם שמתירים מייד רק מפני שהוא לא נמצא לפני החכם המנדה ולא ידע שנידוהו , ומשמע שאם נמצא בפניו אפשר לנדות אותו לשלושים יום ואף יותר. ואם כן יתכן שאין כלל מחלוקת בין הגמרא בנדרים (האשה שהזכירה שם שמים לבטלה לא עמדה בפני רב הונא בעת הנידוי) לבין הגמרא במועד קטן (השוחט נודה בפניו).

**במרכבת המשנה** מתרץ את הקושיה ואומר כי אכן שיטת הרמב"ם שאפשר להתיר נידוי מייד . ואפשר להוכיח זאת מדבריו, שכתב באחרית דבריו סיבה מדוע להתיר מייד. ואם הלכה פסוקה היא בהלכות נידוי שאין אפשרות **הלכתית**  להתיר מייד, לא הייתה הסיבה של הרמב"ם דוחה את ההלכה הזו. אלא מכיוון שהרמב"ם הביא את הסיבה הזו , סימן שגם הלכתית הדבר אפשרי .

**מרן בשולחן ערוך** (יורה דעה, שלד, א)